cyanic-selkie/wikianc huggingface dataset:
টাঙ্গাইল পৌর উদ্যান
টাঙ্গাইল পৌর উদ্যান যেটিকে টাঙ্গাইল শহীদ স্মৃতি পৌর উদ্যান নামেও ডাকা হয়, একটি পৌর পার্ক যেটি বাংলাদেশের টাঙ্গাইল শহরের মধ্যস্থলে অবস্থিত। পার্কটি বর্তমানে টাঙ্গাইল পৌরসভার আওতাধীন রয়েছে। এটি টাঙ্গাইল শহরের মানুষের অন্যতম প্রধান মিলনস্থল হিসেবে পরিচিত। প্রতিদিন এই পার্কে টাঙ্গাইলের অনেক মানুষ সাক্ষাত এবং আনন্দ বিনিময় করে থাকে। তাই এটি টাঙ্গাইল শহরের প্রতীক হিসেবে রূপ নিয়েছে।
পার্কের পূর্বপাশে একটি বিশাল মুক্তমঞ্চ রয়েছে। যেটির শিরোনাম "খাল-বিল, নদী-চর, গজারির বন,টাঙ্গাইলের শাড়ি তার গরবের ধন"। এছাড়া পার্কের উত্তর পাশে রয়েছে একটি শহীদ মিনার। প্রতিবছর এই পার্কে অনেক গুরুত্বপূর্ণ কর্মকাণ্ড সংঘটিত হয়ে থাকে। মেলা, কনসার্ট, জনসভা এদের মধ্যে অন্যতম।
পোরবন্দর
পোরবন্দর ভারতের গুজরাত রাজ্যের একটি উপকূলীয় শহর, যা বেশি পরিচিত মহাত্মা গান্ধী এবং সুদামার (ভগবান কৃষ্ণের বন্ধু) জন্মস্থান হিসেবে।
মার্তিন ওদেগর
মার্তিন ওদেগর (Martin Ødegaard; জন্ম: ১৭ ডিসেম্বর ১৯৯৮) হলেন একজন নরওয়েজীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং নরওয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
২০০৫–০৬ মৌসুমে, নরওয়েজীয় ফুটবল ক্লাব দ্রাম্মেন স্ট্রংয়ের যুব পর্যায়ের হয়ে খেলার মাধ্যমে ওদেগর ফুটবল জগতে প্রবেশ করেছেন এবং পরবর্তীকালে স্ত্রোমসগোদেসেতের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪ সালে, স্ত্রোমসগোদেসেতের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; স্ত্রোমসগোদেসেতের হয়ে এক মৌসুমে ২৩ ম্যাচে ৫টি গোল করার পর ২০১৪–১৫ মৌসুমে তিনি প্রায় ৩ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন। রিয়াল মাদ্রিদের সাথে চুক্তিবদ্ধ থাকাকালীন তিনি হেরেনভেন, ভিতেসে, রিয়াল সোসিয়েদাদ এবং আর্সেনালের হয়ে ধারে খেলেছেন। ২০২১–২২ মৌসুমে, তিনি প্রায় ৩৫ মিলিয়ন ইউরোর বিনিময়ে রিয়াল মাদ্রিদ হতে ইংরেজ ক্লাব আর্সেনালে যোগদান করেছেন।
২০১৩ সালে, ওদেগর নরওয়ে অনূর্ধ্ব-১৫ দলের হয়ে নরওয়ের বয়সভিত্তিক পর্যায়ে অভিষেক করেছিলেন। এক বছর পর তিনি নরওয়ের হয়ে আন্তর্জাতিক পর্যায়ে অভিষেক করেছেন; নরওয়ের জার্সি গায়ে তিনি এপর্যন্ত ৩১ ম্যাচে ১টি গোল করেছেন। ব্যক্তিগতভাবে, ওদেগর বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে ভিতেসের বর্ষসেরা খেলোয়াড়ের পুরস্কার অন্যতম। দলগতভাবে, ওদেগর এপর্যন্ত ১টি শিরোপা জয়লাভ করেছেন, যা তিনি রিয়াল সোসিয়েদাদের হয়ে জয়লাভ করেছেন।
প্রারম্ভিক জীবন
মার্তিন ওদেগর ১৯৯৮ সালের ১৭ই ডিসেম্বর তারিখে নরওয়ের দ্রাম্মেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওদেগর নরওয়ে অনূর্ধ্ব-১৫, নরওয়ে অনূর্ধ্ব-১৬, নরওয়ে অনূর্ধ্ব-১৭ এবং নরওয়ে অনূর্ধ্ব-২১ দলের হয়ে খেলার মাধ্যমে নরওয়ের প্রতিনিধিত্ব করেছেন। নরওয়ের বয়সভিত্তিক দলের হয়ে তিনি ৩০ ম্যাচে অংশগ্রহণ করে ৫টি গোল করেছেন।
এস/২০০৯ এস ১
এস/২০০৯ এস ১ হল শনির একটি প্রচালক উপগ্রহিকা। এটি শনির বি বলয়ের বহির্ভাগে অবস্থিত এবং প্রায় 117,000 km দূরত্ব থেকে শনিকে প্রদক্ষিণ করছে। এই উপগ্রহিকাটির ব্যাস 300 m। ২০০৯ সালের ২৬ জুলাই ক্রোনিয়ান বিষুব ঘটনার সময় যখন এই উপগ্রহিকাটি বি বলয়ের উপর প্রায় 36 km দীর্ঘ একটি ছায়া ফেলে, তখন ক্যাসিনি ইমেজিং টিম কর্তৃক এই উপগ্রহিকাটি আবিষ্কৃত হয়। এস/২০০৯ এস ১ উপগ্রহিকাটি উক্ত বলয়ের উত্তরে প্রায় 150 m বহিঃসৃত।
চুয়াডাঙ্গা সদর থানা
চুয়াডাঙ্গা সদর থানা খুলনা বিভাগের চুয়াডাঙ্গা জেলার সদর উপজেলার একটি থানা। ১৯৭২ সালে চুয়াডাঙ্গা সদর উপজেলায় এই থানাটি স্থাপন করা হয়। চুয়াডাঙ্গা সদর থানা চুয়াডাঙ্গা শহরের প্রাণকেন্দ্রে অবস্থিত, বর্তমানে এই থানার অফিসার ইন চার্জ (ওসি) হলেন মাহাব্বুর রহমান কাজল।
প্রতিষ্ঠাকাল
১৭৭২ সালের চুয়াডাঙ্গা সদর থানা প্রতিষ্ঠিত হয়।
প্রশাসনিক এলাকাসমূহ
চুয়াডাঙ্গা সদর উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম চুয়াডাঙ্গা সদর থানার অধীন।
গো হাতানো
গো হাতানো (波多野 豪, Go Hatano; জন্ম: ২৫ মে ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে গোলরক্ষক হিসেবে খেলেন।
প্রারম্ভিক জীবন
গো হাতানো ১৯৯৮ সালের ২৫শে মে তারিখে জাপানের মুসাশিমুরাইয়ামায় জন্মগ্রহণ করেছেন এবং সেখানেই তার শৈশব অতিবাহিত করেছেন।
সাঈদ জেলা
সাঈদ জেলা (Persian: ولسوالی صیاد) আফগানিস্তানের সারে পোল প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সাঈদ নামক গ্রাম। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
জন সিওফি
জন সিওফি একজন মার্কিন প্রকৌশলী। তিনি ডিজিটাল সাবস্ক্রাইবার লাইন এর জনক হিসেবে খ্যাত।
জীবনী
সিওফি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৭৮ সালে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৭৯ সালে মাস্টার অব সায়েন্স এবং ১৯৮৪ সালে পিএইচইডি ডিগ্রি অর্জন করেন। তার ২০৫টি জার্নাল গবেষণাপত্র এবং ৩৮৯টি কনফারেন্স গবেষণাপত্র রয়েছে। তার ১০৫টি প্যাটেন্ট রয়েছে। তিনি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে পড়াশোনা সম্পন্ন করে বেল ল্যাবসে মডেম ডিজাইনার হিসেবে কাজ করেন। তিনি ১৯৮৪ ও ১৯৮৫ সালে আইবিএম এ কর্মরত ছিলেন। তিনি ১৯৮৫/ ১৯৮৬ থেকে ২০০৮/২০০৯ সাল পর্যন্ত স্ট্যানফোর্ড বিশ্ববিদ্যালয় এ শিক্ষক হিসেবে কর্মরত ছিলেন ।
আলী মার্চেন্ট
আলী মার্চেন্ট হলেন একজন ভারতীয় টেলিভিশন অভিনেতা। তিনি ভারতীয় টেলিভিশন ধারাবাহিকে অভিনয়ের জন্য সুপরিচিত। তার জনপ্রিয় ধারাবাহিকের মধ্যে রয়েছে; কাহানি ঘার ঘার কি, আম্বার ধারা এবং ইয়ে রিসতা ক্যা কেহলাতা হ্যায়।
কর্মজীবন
আলী মাত্র সতের বছর বয়সে ''মি. বোম্বে'' খেতাব জিতে নেন। ভারতীয় বিনোদনমূলক টেলিভিশন চ্যানেল স্টার প্লাস জনপ্রিয় ধারাবাহিক কাহানি ঘার ঘার কি তে ভারত চরিত্রে অভিনয় করেন। তিনি ভারতীয় টেলিভিশন ধারাবাহিক "এসএসএসএইচএইচএইচ... ফির কই হ্যায়" এবং "আমবার ধারায়" অসাধারণ অভিনয়ের মাধ্যমে স্বীকৃতি অর্জন করেন। পরবর্তীতে, তিনি "রাজা কি আয়েগি বারাত" এবং "দো হানসুন কা জুদা" অভিনয় করেন। এছাড়াও তিনি "ইয়ে রিসতা ক্যায় কেহলাতা হ্যায়" রিতুরাজ চরিত্রে অভিনয় করেন।
ব্যক্তিগত জীবন
আলী ভারতের মুম্বাইয়ে ১৯৮৪ সালের ১৩ই ডিসেম্বর তারিখে একটি মুসলিম সম্ভ্রান্ত পরিবারে জন্মগ্রহণ করেন। তিনি ভারতীয় আপাতবাস্তব টেলিভিশন অনুষ্ঠান বিগ বসে ২০১০ সালের ১০ নভেম্বর টেলিভিশন অভিনেত্রী সারা খান এর সাথে ইসলামী রীতি অণুয়ায়ী বিবাহ বন্ধনে আবন্ধ হন। যাহোক সর্বশেষ ২০১১ সালে তাদের বিবাহ বিচ্ছেদ সংঘঠিত হয়।
নীলম মেহরা
নীলম মেহরা একজন ভারতীয় টেলিভিশন ও চলচ্চিত্র অভিনেত্রী। তিনি বর্তমানে টেলিভিশন ধারাবাহিক কুন্ডলি ভাগ্যে করণ, ঋষভ, সমীর এবং কৃত্তিকার দাদি, বানি লুথরার চরিত্রে অভিনয় করছেন।
সুগা
মিন ইয়ুঙ্গি (민윤, জন্ম - ০৯ মার্চ, ১৯৯৩), যিনি তার স্টেজ নাম সুগা (슈가) এবং আগস্ট ডি নামেও পরিচিত হচ্ছেন একজন দক্ষিণ কোরিয়ান র‍্যাপার, সংগীত-রচয়িতা এবং রেকর্ড প্রডিউসার। তিনি দক্ষিণ কোরিয়ার প্রখ্যাত বয়ব্যান্ড বিটিএস এর একজন সঙ্গীতশিল্পী। ২০১৩ সালে তিনি বিটিএস এ যোগদান করেন।
প্রথম জীবন ও ক্যারিয়ার
সুগা ৯ মার্চ, ১৯৯৩ সালে দেগু, দক্ষিণ কোরিয়াতে জন্মগ্রহণ করেন। পরিবারে তাঁর মা, বাবা এবং একজন বড়ভাই আছেন। তিনি তেজন প্রাথমিক বিদ্যালয়, গোয়ানিয়াম মিডল স্কুল এবং আপগুজং হাই স্কুলে পড়াশোনা করেছেন।
শহীদ বুদ্ধিজীবী স্মৃতিসৌধ, মিরপুর
বিবরণ
এটি প্রধানত দুটি অংশে বিভক্ত। দক্ষিণ পাশের অংশটি প্রখ্যাতজনদের জন্য সংরক্ষিত কবরস্থান। উত্তরের বড় অংশটি সাধারণদের জন্য কবরস্থান। এই উত্তর-দক্ষিণের মাঝখানের অংশটিতে অবস্থিত হল এই শহীদ বুদ্ধিজীবীদের স্মরণে স্মৃতিসৌধ / স্তম্ভ। বর্তমানে এটি ঢাকা উত্তর সিটি কর্পোরেশনাধীন।
মোহর (টেলিভিশন ধারাবাহিক)
মোহর হল একটি ভারতীয় বাংলা রোমান্টিক ড্রামা টেলিভিশন ধারাবাহিক যা ২৮ অক্টোবর ২০১৯ তারিখে স্টার জলসায় সম্প্রচারিত হয়েছিল এবং এটি সম্প্রচারের আগে ডিজিটাল প্ল্যাটফর্ম ডিজনি+ হটস্টার-এও উপলব্ধ ছিল। এটি প্রযোজনা করেছেন লীনা গঙ্গোপাধ্যায় এবং শৈবাল ব্যানার্জির ম্যাজিক মোমেন্টস মোশন পিকচার্স।
পটভূমি
মোহর একজন স্নাতক ছাত্র, যিনি একজন শিক্ষক হতে চান। যখন তার বাবা তাকে বিয়ে করতে বাধ্য করে, তখন সে তার বিয়ে থেকে পালিয়ে যায় এবং একটি বড় শহরে পড়াশোনা করতে আসে। শঙ্খ, তার অধ্যাপক এবং দুজনেই একে অপরের প্রেমে পড়ে যাওয়ার পরে তার জীবন পুরোপুরি বদলে যায়।
হেরোনিমো বাদারাক্কো
হেরোনিমো বাদারাক্কো (Gerónimo Badaracco, ) হলেন একজন আর্জেন্টিনীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় সান ইসিদ্রো এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন।
বাদারাক্কো ১৯১২ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৮ সাল পর্যন্ত তিনি সর্বমোট ১৭ ম্যাচে অংশগ্রহণ করেছেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছেন, যেখানে তিনি রানার-আপ হয়েছেন।
আন্তর্জাতিক ফুটবল
বাদারাক্কো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছেন।
অখিল ভারতীয় আয়ুর্বিজ্ঞান সংস্থান, পাটনা
অখিল ভারতীয় আয়ুর্বিজ্ঞান সংস্থান পাটনা (এইমস পাটনা), পূর্বে জয়া প্রকাশ নারায়ণ অল ইন্ডিয়া ইনস্টিটিউট অব মেডিকেল সায়েন্সেস (জেপিএনএআইআইএমএস) পরিচিত, একটি চিকিৎসা মহাবিদ্যালয় ও চিকিৎসা গবেষণা সরকারি প্রতিষ্ঠান, যা ভারতের বিহার রাজ্যের পাটনা শহরের ফুলওয়ারি শরীফে অবস্থিত। এটি ভারতের একটি জাতীয় গুরুত্বের প্রতিষ্ঠান। প্রতিষ্ঠানটি পাটনা হাইকোর্টের পর্যায়ক্রমিক পর্যবেক্ষণের পর ২০১২ সালের ২৫শে সেপ্টেম্বর কার্যক্রম শুরু করেছিল। এটি স্বায়ত্তশাসিতভাবে স্বাস্থ্য ও পরিবার কল্যাণ মন্ত্রকের অধীনে কাজ করে। তৎকালীন উপরাষ্ট্রপতি ভৈরন সিং শেখাওয়াত ২০০৪ সালের ৩ই জানুয়ারি ভিত্তি স্থাপন করেছিলেন।  প্রতিষ্ঠানটি ২০১৮ সালে সম্পূর্ণরূপে কার্যকরী হয়ে উঠেছিল।
হাসপাতাল
এইমস পাটনা হাসপাতালে বহির্বিভাগীয় রোগী ব্লক, অভ্যন্তরীণ রোগী বিভাগের ব্লক, ট্রমা ও ইমার্জেন্সি ব্লক এবং অত্যাধুনিক পরিকাঠামো সহ একটি পৃথক আয়ুশ ও পিএমআর ভবন রয়েছে। ২০২০ সালের হিসাবে, এইমস পাটনার ৮২০ টি শয্যা, ২৮ টি কার্যকরী মডুলার অপারেটিং থিয়েটার, ১২ টি কার্যকরী সুপার স্পেশালিটি এবং ১৮ টি কার্যকরী স্পেশালিটি রয়েছে। হাসপাতালে একটি ৩০,০০০-কিলো লিটার ধারন ক্ষমতার অক্সিজেন ট্যাঙ্ক স্থাপন করা রয়েছে।
শেইমলেস (ম্যাগাজিন)
শেইমলেস হল একটি কানাডীয় ম্যাগাজিন, যা মেয়েদের এবং হিজড়া তরুনদের জন্য নারীবাদী এবং নিপীড়ন বিরোধী অনুশীলনের দৃষ্টিকোণ। এটি বছরে তিনবার প্রকাশিত হয় এবং একটি ব্লগ, ওয়েব স্টোরিস এবং অডিও বিষয়বস্তু চালায় শেইমলেস হল একটি নিবন্ধিত অলাভজনক ম্যাগাজিন।
ইতিহাস এবং পুরস্কার
শেইমলেস তরুণ তরুণী এবং হিজরা যুবকদের জন্য একটি স্বাধীন কানাডীয় কন্ঠস্বর। এর মনোযোগের কেন্দ্রবিন্দু অনেক কিশোর ম্যাগাজিনের চেয়ে বিস্তৃত, চারুকলা, সংস্কৃতি এবং বর্তমান ঘটনাগুলি নিয়ে লেখা, তাদের পাঠকদের আগ্রহ এবং অভিজ্ঞতার বৈচিত্র্যকে প্রতিফলিত করে। এটি ২০০৪ সালে প্রতিষ্ঠিত হয়েছিল নিকোল কোহেন এবং মেলিন্ডা ম্যাটোস কর্তৃক।
শেইমলেস একটি অন্তর্ভুক্তিমূলক নারীবাদের চর্চা ও বিকাশের চেষ্টা করে। একটি স্বাধীন প্রকাশনা, শেইমলেস একটি তৃণমূল পত্রিকা যা স্বেচ্ছাসেবী কর্মীদের সদস্যদের দ্বারা তৈরি করা হয়। প্রকাশকরা তরুণ লেখক, সম্পাদক, ডিজাইনার এবং শিল্পীদের সমর্থন ও ক্ষমতায়নের প্রতিশ্রুতি ব্যক্ত করেছেন, বিশেষ করে যারা মূলধারার গণমাধ্যমে কম উপস্থাপিত হয় এমন সম্প্রদায়ের।
১৪৩ নং ওয়ার্ড, কলকাতা পৌরসংস্থা
ওয়ার্ড নং ১৪৩, কলকাতা পৌরসংস্থা হল কলকাতা পৌরসংস্থা একটি প্রশাসনিক বিভাগ যা বরো নং ১৬। ভারতের পশ্চিমবঙ্গ রাজ্যের জোকা পাড়ার কিছু অংশকে কভার করে।
ইতিহাস
জোকাতে ওয়ার্ড নং ১৪২, ১৪৩ এবং ১৪৪, ২০১২ সালে তৈরি করা হয়েছিল এবং পরবর্তীতে বরো নং ১৬ এর অধীনে আনা হয়েছিল৷ নবনির্মিত ওয়ার্ডের এলাকাটি আগে জোকা ১ এবং জোকা ২ গ্রাম পঞ্চায়েতের অংশ ছিল।
শেইমলেস (ম্যাগাজিন)
ইতিহাস এবং পুরস্কার
২০০৪ সালের জুন মাসে, টরন্টো অল্ট-উইকলি নাও শেইমলেস-কে সেরা নতুন ম্যাগাজিন হিসাবে মনোনীত করে এবং দুটি উটনি ইন্ডিপেন্ডেন্ট প্রেস অ্যাওয়ার্ড (সেরা নতুন শিরোনাম এবং সেরা ডিজাইন) এর জন্য মনোনীত করে। ২০০৫ সালে, শেইমলেস সেরা ব্যক্তিগত জীবনের লেখার জন্য একটি উটনি পুরস্কার জিতেছে। লাইফস্টাইল কভারেজের জন্য পত্রিকাটি ২০০৬ সালে আবার মনোনীত হয়, ২০০৫ সালে, কাভার স্টোরি "মেকিং দ্য কাট" একটি জাতীয় ম্যাগাজিন পুরস্কারের জন্য মনোনীত হয়েছিল।
১৪৩ নং ওয়ার্ড, কলকাতা পৌরসংস্থা
নির্বাচনের হাইলাইটস
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি বেহালা পূর্ব (বিধানসভা কেন্দ্র) এর একটি অংশ
শেইমলেস (ম্যাগাজিন)
ইতিহাস এবং পুরস্কার
বছরে তিনবার প্রকাশিত, শেইমলেস কানাডা জুড়ে স্বাধীন বইয়ের দোকানে এবং চ্যাপ্টার/ইন্ডিগো অবস্থানে পাওয়া যায় এবং মার্কিন যুক্তরাষ্ট্রে অবস্থান নির্বাচন করা যায়।
ব্লগ
শেইমলেস এছাড়াও একটি ব্লগ হোস্ট করে, যা ফেব্রুয়ারি ২০০৮ সালে কানাডীয় এফ-ওয়ার্ড ব্লগ অ্যাওয়ার্ডস কর্তৃক সেরা কানাডীয় নারীবাদী ব্লগের পুরস্কার পেয়েছে এবং ২০১২ সালে ছোট্ট তালিকায় ছিল। সাইটটি সেরা বিনোদন ব্লগের পুরস্কারও জিতেছে। জনপ্রিয় বিষয়গুলির মধ্যে রয়েছে নারী এবং হিজরাদের কাহিনী উপস্থাপন, যুব সমাজ, জাতি এবং যৌনতা মূলধারার সংস্কৃতি, স্বাধীন শিল্পী এবং সঙ্গীতশিল্পী, পপ সংস্কৃতি, সংবাদ এবং বর্তমান ঘটনা।
হরমুজ প্রণালী
thumb|250px|মানচিত্রে হরমুজ প্রণালী thumb|250px|হরমুজ প্রণালীর উপগ্রহ চিত্র হরমুজ প্রণালী ( তাঙ্গেইয়ে হোর্মোয্‌)\, (مَضيق هُرمُز মাদিক্বে হুরমুজ) একটি সরু জলপথ যা পশ্চিমের পারস্য উপসাগরকে পূর্বে ওমান উপসাগর ও আরব সাগরের সাথে সংযুক্ত করেছে এবং আরব উপদ্বীপ থেকে ইরানকে পৃথক করেছে। ৩৪ কিলোমিটার দীর্ঘ এই প্রণালীটি পারস্য উপসাগরের মধ্যে দিয়ে প্রবাহিত হয়ে ওমান ও ইরানকে সংযুক্ত করেছে।
এই সামুদ্রিক পথটি আন্তর্জাতিকভাবে খুবই গুরুত্বপূর্ণ কারণ খনিজতেলবাহী জাহাজ যাতায়াতের এটিই একমাত্র পথ। বিশ্বব্যাপী পেট্রোলিয়াম পরিবহনে প্রণালীটির কৌশলগত গুরুত্ব অত্যধিক। জলপথটির সবচেয়ে সরু অংশের দৈর্ঘ্য ২১ মাইল এবং প্রস্থ দুই মাইল। মার্কিন জ্বালানি তথ্য প্রশাসন কর্তৃপক্ষের মতে, ২০০৯ সালে সমুদ্রপথে বৈশ্বিক খনিজ তেল বাণিজ্যের ৩৩ শতাংশ হরমুজ প্রণালী দিয়ে সম্পাদিত হয়। ২০১৯ সালে হরমুজ প্রণালী দিয়ে এক দিনে এক কোটি ৯০ লক্ষ ব্যারেল খনিজ তেল পরিবাহিত হয়। এ অঞ্চল দিয়ে তেল পরিবহন নির্বিঘ্ন রাখতে মার্কিন যুদ্ধজাহাজ নিয়মিত পাহারা দিচ্ছে। হরমুজ প্রণালী দিয়ে পরিবাহিত তেলের বেশির ভাগই এশিয়া, যুক্তরাষ্ট্র ও পশ্চিম ইউরোপের বিভিন্ন দেশে যায়। জাপানের আমদানিকৃত তেলের তিন-চতুর্থাংশ হরমুজের ওপর দিয়ে নিয়ে যায়। আর চীনের আমদানিকৃত তেলের অর্ধেকই আসে হরমুজ প্রণালী হয়ে। হরমুজ দিয়ে প্রতিদিন ২০ লাখ ব্যারেলের মতো তেলজাত দ্রব্য রপ্তানি হয়ে থাকে। এর সঙ্গে আছে তরলীকৃত গ্যাসও।
হাব্শান -ফুজিরাহ তৈল নলপ্রণালী
সমুদ্রপথের বিকল্প হিসেবে এই প্রণালী তৈরী করা হয় যা ৩৬০ কিমি দীর্ঘ।
বহিঃসংযোগ
ഹോര്‍മൂസ് കടലിടുക്ക്
আর্জুমন্দ আলী
আর্জুমন্দ আলী (১৮৭০–১৯১৪) ব্রিটিশ ভারতের একজন সাহিতিক ছিলেন। তাঁর রচিত "প্রেমদর্পণ" হলো মুসলমান কর্তৃক বাংলা ভাষায় লেখা প্রথম সামাজিক উপন্যাস। তিনি বহু কবিতা ও গান রচনা করেছিলেন। হৃদয়-সঙ্গীত তার কাব্যগ্রন্থ।
জীবনী
আর্জুমন্দ আলী ১৮৭০ সালে ব্রিটিশ ভারতের সিলেট জেলার গোলাপগঞ্জ উপজেলার ভাদেশ্বর পূর্বভাগ গ্রামের এক সম্ভ্রান্ত মুসলিম পরিবারে জন্মগ্রহণ করেন। তিনি ছিলেন বিখ্যাত ফতেহ খানের বংশধর। তার পিতার নাম ছিল বন্দে আলী। তিনি ১৮৯০ সালে প্রবেশিকা পাশ করে শিক্ষাজীবনের ইতি টানেন। প্রবেশিকা পাশ করেই স্কুল ইন্সপেক্টরের চাকরি গ্রহণ করেন। বাল্যকাল থেকেই তিনি ছিলেন ভাবুক এবং সঙ্গীতপ্রিয়। তিনি ৩০ বছর বয়সে অন্ধ হয়ে যান, কিন্তু বাংলা সাহিত্যাঙ্গণে ঔপন্যাসিক হিসাবে যে সকল ঔপন্যাসিক তাদের কর্মের দ্বারা অবিস্মরণীয় হয়ে আছেন আর্জুমন্দ আলী তাদের মধ্যে একজন। ১৮৯১ সালে ‘প্রেম দর্পণ’ উপন্যাস রচনা করেন, যা মুসলমান রচিত প্রথম সামাজিক উপন্যাস হিসেবে স্বীকৃত। তা’ছাড়া তিনি বহু কবিতা ও গান রচনা করেন। তাঁর একটি কাব্যগ্রন্থ ‘হৃদয় সঙ্গীত’। এটি প্রকাশিত হয় ১৯০৫ সালে। সেই সময়ে হাটে মাঠে তার সঙ্গীত গাওয়া হত। ব্যক্তিগত জীবনে তিনি ছিলেন অমায়িক এবং নিঃসন্তান। বাংলা সাহিত্যের এই কৃতিসন্তান ১৯১৪ সালে মৃত্যুবরণ করেন।
সমাধি
থাম্ব| 306×306 পিক্সেল | কবি আর্জুমন্দ আলীর সমাধি এটি কবির সমাধি যা চাঁদপুর জেলার ফরিদগঞ্জ উপজেলার রূপসা গ্রামে অবস্থিত। তিনি রূপসা জমিদার পরিবারের সাথে শায়িত আছেন। কারণ তিনি বিয়ে করেছিলেন সম্ভ্রান্ত জমিদার উমেদ রেজা চৌধুরী ও সৈয়দা আফতাবেন্নেছা চৌধুরানীর কন্যা আমিনা খাতুন চৌধুরানীকে। স্বনামধন্য খান বাহাদুর আবিদুর রেজা চৌধুরী ছিলেন আমিনা খাতুনের ভাই।
পায়ু
পায়ু বা পায়ুপথ হচ্ছে মুখ থেকে শুরু হওয়া কোন প্রানীর পরিপাকতন্ত্রের শেষ অংশ। কার্যকারণে এটা মুখের ঠিক উলটো। এর কাজ হচ্ছে মুখ দিয়ে গৃহীত খাদ্যবস্তুর পরিপাকের পরে কঠিন, অর্ধকঠিন ইত্যাদি অপাচ্য অংশ প্রাণীর শরীর থেকে বের করে দেওয়া।
গঠন
পায়ু হচ্ছে পরিপাকতন্ত্রের সর্বশেষ অঙ্গ। আমরা জানি পরিপাকতন্ত্রের প্রধান কাজ হলো খাদ্য পরিপাক করা। আমরা মুখ দিয়ে খাদ্যবস্তু গ্রহণ করি। খাদ্য অন্ননালী থেকে পাকস্থলীতে প্রবেশ করে। বিভিন্ন এনজাইম খাদ্য পরিপাকে অংশ নেয়। এনজাইম সক্রিয় হলে পরিপাকতন্ত্র সুস্থ থাকে। খাদ্যবস্তু বিভিন্ন এনজাইমএর ফলে দেহে শোষিত হতে থাকে এবং তা ঘটে ক্রমান্বয়ে পাকস্থলী, ক্ষুদ্রান্ত ও বৃহদান্ত্রতে। মানুষের বর্জ্য পদার্থ যা আর দেহে শোষিত হতে পারে না তাকে মল বলে। পায়ুপথ দিয়ে মল এই মল বের হয়। মল ত্যাগ করলে শরীরের বর্জ্য পদার্থ বের হয়ে যায়।পরিপাকতন্ত্রে পায়ুর গুরুত্ব অপরিসীম।
কেন হিগস
কেনেথ কেন হিগস (Ken Higgs; জন্ম: ১৪ জানুয়ারি, ১৯৩৭ - মৃত্যু: ৭ সেপ্টেম্বর, ২০১৬) স্টাফোর্ডশায়ারের কিডসগ্রোভ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ডের টেস্ট ক্রিকেট দলের অন্যতম সদস্য ছিলেন তিনি। ১৯৬৫ থেকে ১৯৬৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। দলে তিনি মূলতঃ ফাস্ট-মিডিয়াম বোলিং করতেন।
ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ার ও পরবর্তীতে লিচেস্টারশায়ারের পক্ষে খেলেন কেন হিগস। তন্মধ্যে ১৯৬০-এর দশকে ল্যাঙ্কাশায়ারে থাকাকালীন ব্রায়ান স্ট্যাদামের সাথে বোলিংয়ে উদ্বোধনী জুটি গড়ে ব্যাপক সফলতা লাভ করেছিলেন।
প্রারম্ভিক জীবন
১৯৬৫ সালের গ্রীষ্মে কাউন্টি চ্যাম্পিয়নশীপের খেলাগুলো থেকে ১০২ জনকে আউট করেন ও স্ট্যাদামের সাথে স্মরণীয় জুটি গড়েন। লিচেস্টারশায়ারের বিপক্ষে নিজস্ব সেরা বোলিং পরিসংখ্যান ৭/১৯ লাভ করেন। ওভালে অনুষ্ঠিত সর্বশেষ টেস্টে সফরকারী দক্ষিণ আফ্রিকার বিপক্ষে ৮/১৪৩ নিয়ে অবিস্মরণীয় ব্যাটিং স্তম্ভ গুড়িয়ে দেন। এরফলে ১৯৬৫-৬৬ মৌসুমে এমসিসি দলের সদস্যরূপে অস্ট্রেলিয়া সফরের জন্য মনোনীত হন। সেখানে তিনি গড়পড়তা সফলতা পেলেও নিউজিল্যান্ডের বিপক্ষে তিন টেস্টে ৯.২৪ গড়ে ১৭ উইকেটে পান।
খেলোয়াড়ী জীবন
১৯৬৬ সালে ওয়েস্ট ইন্ডিজের বিপক্ষে স্মরণীয় ক্রীড়ায় নৈপুণ্য প্রদর্শনের মাধ্যমে ইংল্যান্ডের প্রথমে পছন্দের উদ্বোধনী বোলাররূপে নিজেকে তুলে ধরেন। ২৬ রানেরও কম গড়ে সিরিজের ২৪ উইকেট তুলে নেন। ওভালে একমাত্র নিচের সারির বামহাতি ব্যাটসম্যানরূপে ৬৩ রান তুলেন। এ সংগ্রহটি প্রথম-শ্রেণীর ক্রিকেটে তার তৎকালীন সর্বোচ্চ ছিল। এরফলে ইংল্যান্ডের দলীয় সংগ্রহ ১৬৬/৭ থেকে ৫২৯-এ স্ফীত হয়। এ সময়ে তিনি জন স্নো’র সাথে দশম উইকেটে মূল্যবান ১২৮ রানের জুটি গড়েন যা ইংল্যান্ডের নিজ মাটিতে রেকর্ডবিশেষ। এছাড়াও অদ্যাবধি ১০ ও ১১নং ব্যাটসম্যানের মধ্যকার সর্বকালের রেকর্ড জুটিরূপে পরিগণিত হয়ে আসছে।
আঘাতের কারণে ভারতের বিপক্ষে দুই টেস্টে থেকে দলের বাইরে অবস্থান করেন। তাস্বত্ত্বেও ১৯৬৭ সালে তার চমৎকার সময় কাটে। ঐ মৌসুমে ১৬.৯২ গড়ে ৯৫ উইকেট লাভে সক্ষমতা দেখান। ফলশ্রুতিতে উইজডেন কর্তৃক অন্যতম বর্ষসেরা ক্রিকেটার হিসেবে নামাঙ্কিত হন। ঐ বছরই পাকিস্তানের বিপক্ষে অনুষ্ঠিত সিরিজের ১৭ উইকেটে পান। তাস্বত্ত্বেও ইংল্যান্ডের পরবর্তী সিরিজের ওয়েস্ট ইন্ডিজের সফরে তার নাম অন্তর্ভুক্ত হয়নি। ১৯৬৯ মৌসুমে কাউন্টি ক্রিকেটে থেকে অবসর নিয়ে ল্যাঙ্কাশায়ারে লীগে রিশটনের পক্ষে খেলেন। ল্যাঙ্কাশায়ারের পক্ষে বারো মৌসুমে অংশ নিয়ে ১০৩৩ উইকেট পান। এ সংখ্যাটি মাত্র আটজন খেলোয়াড়ী অতিক্রম করতে পেরেছেন। অবশ্য অ্যাশেজ সিরিজের একটি টেস্টে তাকে খেলানো হলেও পরবর্তীকালে আর কখনো ইংল্যান্ডের পক্ষে প্রতিনিধিত্ব করতে দেখা যায়নি।
ইনিংসে আট উইকেট লাভবিহীন অবস্থায় কেবলমাত্র বিষেন সিং বেদী তার তুলনায় অধিকসংখ্যক ১৫৬০ উইকেট পেয়েছিলেন। ১৯৭৭ সালে প্রথম-শ্রেণীর ক্রিকেটে নিজস্ব সর্বোচ্চ ৯৮ রান তোলেন নর্দাম্পটনশায়ারের বিপক্ষে। ল্যাঙ্কাশায়ারের পক্ষে দশম উইকেট জুটিতে রে ইলিংওয়ার্থের সাথে রেকর্ডসংখ্যক ২২৮ রান তুলেছিলেন।
মূল্যায়ন
ক্রিকেট লেখক কলিন ব্যাটম্যান উল্লেখ করেছিলেন যে, চমৎকার মিডিয়াম ফাস্ট বোলিংয়ের অধিকারী ছিলেন তিনি। কিন্তু দল নির্বাচকমণ্ডলী কর্তৃক ১৯৬৮ সালের অ্যাশেজ সিরিজের ১ম টেস্টের পর তাকে বাদ দেয়া হয়েছিল।
অবসর পরবর্তীকালে লিচেস্টারশায়ার ও নটিংহ্যামশায়ার উভয় দলকেই কোচিং করাতেন। এছাড়াও দ্বিতীয় একাদশের অনেকগুলো খেলায় আম্পায়ারিত্ব করেছেন তিনি।
ক
ক (, প্রাচীন ব্রাহ্মীরূপ:𑀓) হলো বাংলা বর্ণমালার প্রথম ব্যঞ্জনবর্ণ এবং ১২তম বর্ণ। ‘ক’ হলো একটি পূর্ণমাত্রাযুক্ত ব্যঞ্জনবর্ণ।
বর্ণনা
'ক' হলো বাংলা বর্ণমালার প্রথম বর্ণ এবং একই সাথে ব্রাহ্মী বর্ণমালারও প্রথম বর্ণ। এর আদিরূপ যোগ চিহ্নসদৃশ। বাংলা ভাষায় 'ক' আদ্যক্ষর রূপে বহুল ব্যবহৃত। ক-বর্গীয় ধ্বনিরও প্রথম ধ্বনি 'ক'। কখনো কখনো গণিতে অজ্ঞাত রাশি প্রকাশ করতে এই বর্ণটি ব্যবহার করা হয়।
ধ্বনিগত বৈশিষ্ট্য
'ক'কে প্রথাগতভাবে কন্ঠ্যধ্বনি বলা হয়। তবে এর উচ্চারণস্থান জিহ্বামূল বা পশ্চাত্তালু। ক ধ্বনি উচ্চারণের সময় নিঃশ্বাস ধীরে সংযোজিত হয়।তাই এটি অল্পপ্রাণ ধ্বনি। ক উচ্চারণের সময় স্বরতন্ত্রী অনুরণিত হয় না বিধায় এটি অঘোষ ধ্বনি।
সভ্যতা
একটি সভ্যতা (Civilization) হল কোন জটিল সমাজব্যবস্থা যা নগরায়ন, সামাজিক স্তরবিন্যাস, প্রতীকী যোগাযোগ প্রণালী (উদাহরণস্বরূপ, লিখন পদ্ধতি), উপলব্ধ স্বতন্ত্র পরিচয় এবং প্রাকৃতিক পরিবেশের উপর নিয়ন্ত্রণের মত গুণাবলি দ্বারা বৈশিষ্ট্যমণ্ডিত।      সভ্যতাকে প্রায়শই আরও কিছু সামাজিক, রাজনৈতিক ও অর্থনৈতিক বৈশিষ্ট্য দ্বারা সংজ্ঞায়িত করা হয় যেগুলোর উপর সভ্যতা নির্ভরশীল, আর সেগুলো হল কেন্দ্রীকরণ, মানুষ এবং অন্যান্য জীবের আবাসন, শ্রমের বিশেষায়িতকরণ, সাংস্কৃতিকভাবে সৃষ্ট উন্নয়ন আদর্শ,  আধিপত্য স্থাপন, ভাস্কর্যের অনুরূপ স্থাপত্য, কর বা খাজনা আরোপ, কৃষির উপর সামাজিক নির্ভরশীলতা, এবং সম্প্রসারণের প্রবণতা।    সাংগঠনিক বসবাসের ক্রমোন্নত স্তর হল সভ্যতা। এর অর্থ হল এর নিজস্ব আইন, সংস্কৃতি এবং জীবনব্যবস্থা ও আত্মরক্ষার নিজস্ব পদ্ধতি রয়েছে। অধিকাংশ সভ্যতারই নিজস্ব কৃষিব্যবস্থা এবং রাজতন্ত্র বা নির্বাচন ব্যবস্থার ন্যায় সরকারপদ্ধতি রয়েছে। তারা একটি সাধারণ ভাষায় কথা বলে, এবং তাদের নিজস্ব ধর্ম ও শিক্ষাব্যবস্থাও থাকতে পারে। সুমেরীয় ও মিশরীয় থেকে শুরু করে সকল সভ্যতারই নিজস্ব লিখন পদ্ধতি ছিল। এই লিখন পদ্ধতির মাধ্যমে তারা তাদের জ্ঞান সংকলন ও সংরক্ষণ করত।
রোমান সাম্রাজ্য হল বৃহৎ সভ্যতার একটি উদাহরণ। এটি রোম নগরী থেকে সরকারিভাবে পরিচালিত হতো। এই সাম্রাজ্য এককালে স্কটল্যান্ডের সীমান্ত থেকে উত্তর আফ্রিকা ও উত্তর ভূমধ্যসাগরীয় অঞ্চল পর্যন্ত বিস্তৃত ছিল। তাদের নিজস্ব ভাষা ছিল ল্যাটিন। রোমান সভ্যতা মোট ১০০০ বছর পর্যন্ত স্থায়ী ছিল, কিন্তু প্রাচীন মিশরীয় সভ্যতা টিকে ছিল তার থেকে বেশি দিন। রোমান এবং মিশরীয়গণ অ্যাক্টিয়ামের যুদ্ধে পরস্পরের মুখোমুখি হয়েছিলেন। তাঁতে রোমানরা জয়ী হওয়ায় মিশর রোমান সাম্রাজ্যের অন্তর্ভুক্ত হয়।
ব্যুৎপত্তি ও ইতিহাস
সভ্যতার ইংরেজি শব্দ হল civilization যা ল্যাটিন শব্দ civis থেকে আগত যার অর্থ নগরে বসবাসরত কোন ব্যক্তি। এর কারণ হল, যখন কোন স্থানের মানুষ সভ্য হয়, তখন তারা কোন ছোট গোত্র বা যৌথ পরিবারের মত দলে নয় বরং নগরীর ন্যায় একটি বৃহৎ সুসংগঠিত আকারের দলে একত্রে বসবাস করে।
সভ্যতা বা civilization শব্দটি সর্বপ্রথম খুঁজে পাওয়া যায় নর্বার্ট ইলিয়াস এর দ্য সিভিলাইজিং প্রসেস (১৯৩৯) বইটিতে। বইটিতে মধ্যযুগীয় কাল থেকে আধুনিক কাল পর্যন্ত সামাজিক রীতিনীতি বর্ণিত হয়েছে। আবার আলবার্ট স্কেইউটজার তাঁর বই দ্য ফিলোসফি অফ সিভিলাইজেশ্যন (১৯২৩) তে দুইটি মতামত দাগাঙ্কিত করেন। একটি মতামত অনুসারে জাগতিক সবকিছুর মূল পদার্থ দিয়ে গঠিত এবং আরেকটি মতামত হলো জাগতিক সবকিছু পদার্থ ও নিজস্ব ধর্ম দ্বারা তৈরি৷ তিনি বলেছিলেন পৃথিবীতে দুরবস্থা তখন থেকে শুরু হয় যখন মানবজাতি সভ্যতার সকল নৈতিক ধারণা ভুলে যাওয়া শুরু করে।
'Civility' (আভিধানিক অর্থ নাগরিতা) এর মত শব্দের উদ্ভব হয় ষোল শতকের মাঝামাঝি সময়ে। গুণবাচক বিশেষ্য 'civilization' যার অর্থ 'সভ্য অবস্থা', ১৭৬০ সালে ফরাসি ভাষা থেকে আগত হয়। ১৭৫৭ সালে ফ্রান্সে সর্বপ্রথম এই শব্দটি ব্যবহার করেন ফরাসি অর্থনীতিবিদ ভিক্টর দ্য রিকুয়েটি। অন্যদিকে ইংরেজি ভাষায় সর্বপ্রথম শব্দটি ব্যবহার করেন অ্যাডাম ফারগুসন। তিনি ১৭৬৭ সালে এসেয় অন দ্য হিস্টোরি অফ সিভিল সোসাইটি বইতে উল্লেখ করেন "Not only the individual advances from infancy to manhood but the species itself from rudeness to civilisation।" বাক্যটি মূলত ছিল অভদ্রতা (Barbarism) ও রূঢ়তার বিরোধীতা করার জন্য।
১৭০০ সালের শেষ দিকে ও ১৮০০ সালের শুরুর দিকে ফরাসি বিপ্লব এর সময় সিভিলাইজেশন শব্দটি একবচন হিসেবে ব্যবহৃত হতো, বহুবচন হিসেবে না। অর্থাৎ, সমগ্র মানবজাতিকে এক ধরে সেটির উন্নয়ন বিবেচনা করা হতো। এখনো ফ্রান্সে এই ধারণাই বিদ্যমান। ১৯ শতকে কখনো কখনো সিভিলাইজেশন শব্দটি গণনাবাচক বিশেষ্য হিসেবে ব্যবহৃত হয়েছিল কিন্তু ২০ শতকে এটি সাধারণ হয়ে দাঁড়ায় এবং কখনো কখনো সংস্কৃতি ও সভ্যতাকে এক ধরা হয়েছিল। (সভ্যতা বা culture গণনাবাচক বিশেষ্য নয় কিন্তু নৃতাত্ত্বিক ধারণা অনুসারে পরবর্তীতে একে গণনাবাচক বানানো হয়)।
১৮ শতকের দিকেও সভ্যতাকে উন্নয়ন হিসেবে গণ্য করা হতো না। জেনেভা এর দার্শনিক জিন জ্যাক্স রোজিয়াওয়ের বই ইমাইল, অর অন এডুকেশনতে সাংস্কৃতি ও সভ্যতার একটি ঐতিহাসিক পার্থক্য উল্লেখিত রয়েছে। তাঁর মতে, সভ্যতা বিষয়টি সামাজিকভাবে পরিচালিত এবং মানুষের আচার-আচরণের সাথে পুরোপুরি সদৃশ নয় এবং মানুষের পরিপূর্ণতা অর্জন করা সম্ভব সঠিকভাবে প্রাকৃতিক ঐক্যের মাধ্যমে। এর ফলে একটি নতুন দ্বার উন্মোচিত হয়। (সর্বপ্রথম জার্মানিতে)।এর পেছনে ভূমিকা রাখেন জার্মান দার্শনিক জোহান গটফ্রাইড হার্ডার, ফ্রেডরিক নিয়েশ এবং ড্যানিশ দার্শনিক কিয়েরকেগার্ড। তাঁদের বক্তব্য অনুযায়ী সংস্কৃতি একটি প্রাকৃতিক ব্যাপার হয়ে দাঁড়ায়, যার সাথে মনস্তাত্তিক কোনো কিছুর মিল থাকে না। সভ্যতা যদিও মনস্তাত্ত্বিক ব্যাপার কিন্তু এটির সফলতা অনেকাংশে নির্ভর করে পদার্থগত উন্নয়নের মাধ্যমে। তবে পদার্থগত উন্নয়নের ফলে সমাজে প্রতারণা, ভন্ডামি, বিদ্বেষ ও অর্থলিপ্সা বেড়ে যায় যার ফলে সমাজে ক্ষতিসাধন হয়। দ্বিতীয় বিশ্বযুদ্ধ এর সময় জার্মান-আমেরিকান রাজনৈতিক দার্শনিক লিও স্ট্রস জার্মানি থেকে পালিয়ে আমেরিকা গিয়ে ব্যাখা দেন যে গটফ্রাইড হার্ডারদের বক্তব্যে যা উঠে এসেছে তা জার্মান নাৎসিবাদ, সামরিকতা ও নাস্তিক্যবাদ এর মূল কারণ।
বৈশিষ্ট্য
অস্ট্রেলিয়ান সমাজবিজ্ঞানী ভিয়ার গর্ডন কিছু বিশেষ বৈশিষ্ট্যের কথা উল্লেখ করেছেন যা সভ্যতাকে সমাজ হতে পৃথক করে। সভ্যতাকে বৈশিষ্ট্যমন্ডিত করা হয় জীবিকা নির্বাহের উপায়, জীবন ধারণের পদ্ধতি, স্থায়ীভাবে বসবাস কিংবা অভিবাস, সরকারের ধরণ, অর্থনৈতিক ব্যবস্থা, সমাজের বিভিন্ন স্তর, শিক্ষার হার ও বিভিন্ন সংস্কৃতিগত বিষয়ের উপর ভিত্তি করে। কানাডিয়ান সাংবাদিক এন্ড্রু নিকিফরিউক যুক্তি দেন যে, সভ্যতা মানুষের পেশি শক্তির উপর নির্ভরশীল৷ দাসদের পেশি শক্তি গ্রহণ করে এটি ফসল ফলায়, কাপড় বোনে ও শহর তৈরি করে।" এছাড়াও দাসপ্রথাকে প্রাক-আধুনিক সভ্যতার একটি বিশেষ বৈশিষ্ট্য হিসেবে বিবেচনা করা হয়।
সভ্যতা সবসময়ই কৃষির উপরে নির্ভরশীল ছিল। তবে ধারণা করা হয় পেরুতে প্রাচীন সভ্যতা গড়ে ওঠে সমুদ্র ও এর বিভিন্ন উপাদানকে কেন্দ্র করে। সাধারণত দানাশস্য খামার কোনো এলাকার মানুষকে খাদ্য সংরক্ষণ করতে সাহায্য করে এবং এর ফলে খাদ্যের যোগান সহজ হয়। বিশেষত, কৃত্তিমভাবে নিষেক প্রক্রিয়া, সেচ ও ফসল নির্বাচন ইত্যাদি প্রক্রিয়ার দরুন খাদ্য উৎপাদনে সময় ও শ্রম কম দরকার পড়ে। কিন্তু হর্টিকালচারের ফলে খাদ্য উৎপাদন করা গেলেও এতে শ্রম বেশি লাগার কারণে খুব কম সভ্যতাই হর্টিকালচারকে কেন্দ্র করে গড়ে উঠেছে। দানা শস্যের সংরক্ষণ ব্যাপারটিকে বিশেষত গুরুত্বসহকারে দেখা হতো কারণ এগুলো দীর্ঘ সময় নীরোগ থাকতে সক্ষম। উদ্বৃত্ত শস্য দরিদ্রদের ভেতরে বিলিয়ে দেওয়া ও অন্যান্য মানবিক কাজে ব্যয় করা সভ্যতার একটি বিশেষ বৈশিষ্ট্য। কিছু প্রাচীন সভ্য জাতিসমূহ উদ্বৃত্ত শস্য সৈন্য, কারিগর, ধর্মযাজক ও অন্যান্য উঁচু বর্গের পেশার লোকেদের জন্য নির্ধারিত রাখতো৷ তবে ধারণা করা হয় যে মেসোলিথিয় সময়কালে নাটুফিয়ান সংস্কৃতির উদ্ভবের সময়ে প্যাসিফিক নর্থওয়েস্টের কিছু শিকারী উদ্বৃত্ত খাদ্যগ্রহণের অনুমতি পেয়েছিল। উল্লেখ্য যে, মেসোথিলিয়া একটি প্রত্নতাত্ত্বিক যুগ এবং নাটুফিয়ান সংস্কৃতিকালের উদ্ভব হয় প্রায় ১১৫০০ বছর থেকে ১৫০০০ বছর আগের কোনো এক সময়ে। যা হোক, বহুল সামাজিক সংস্থা, শস্য সংরক্ষণ ও শ্রম বন্টনের ফলে উদ্ভিদ ও পশুপাখির গৃহায়ন ক্ষতিগ্রস্ত হয়।
সভ্যতা সমাজের অন্যান্য বৈশিষ্ট্য থেকে মুক্ত। কখনো কখনো সভ্যতা শব্দটিকে ব্যবহার করা হয়ে "শহরে বসবাস" অর্থে। '". কৃষক-সমাজ ব্যতীত অন্যান্য বর্গের মানুষদের ভেতরে শহরে বসবাস ও বাণিজ্যের উদ্দেশ্যে যাত্রার প্রবণতা দেখা যায়৷
সভ্যতার আরেকটি বৈশিষ্ট্য হলো জটিল রাজনৈতিক ব্যবস্থা, যা রাষ্ট্র গঠন করে৷ রাষ্ট্রের কয়েকটি সামাজিক শ্রেণির দেখা পাওয়া যায়৷ যেমনঃ শাসক শ্রেণি, যারা রাষ্ট্রের সরকার ব্যবস্থার সাথে সরাসরি জড়িত ও রাষ্ট্র শাসনে ভূমিকা রাখে। নৃতাত্ত্বিক মর্টন ফ্রাইড ও ইলম্যান সার্ভিস মানব সমাজ ও সংস্কৃতিকে রাজনৈতিক ব্যবস্থা ও সামাজিক বৈষম্যের ভিত্তিতে শ্রেণিবিভাগ করেছেন। উক্ত শ্রেণিবিভাগ ৪টি ক্যাটাগরি নিয়ে তৈরি।
১. শিকারী সমাজঃ পশু পাখি হত্যা ও শাক সবজির উপর নির্ভরশীল সমাজ৷ এরা সকলেই সমতাবাদী৷
৩. চিফডোমঃ এ ধরনের সমাজ রাজা, প্রজা, মন্ত্রী, দাস এদের সমন্বয়ে গঠিত হয়
৪. সভ্যতা : যা জটিল সামাজিক অনুক্রম ও পূর্নাঙ্গ ও প্রাতিষ্ঠানিক রাজনৈতিক ব্যবস্থা নিয়ে গঠিত৷ সামাজিক অনুক্রম বলতে বোঝায় রাষ্ট্রে বসবাসরত নাগরিকদের জাতি, ধর্ম, বর্ণ, লিঙ্গ ইত্যাদির ভিত্তিতে শ্রেণিবিভাগ।
স্পোক-হাব বিতরণ মডেল
স্পোক–হাব ডিস্ট্রিবিউশন মডেল হল ট্রান্সপোর্ট টপোলজি অপ্টিমাইজেশানের একটি রূপ যেখানে পরিবহন পরিকল্পনাকারীরা " স্পোক " এর একটি সিরিজ হিসাবে রুটগুলিকে সংগঠিত করে যা একটি কেন্দ্রীয় "হাব" এর সাথে বহির্মুখী পয়েন্টগুলিকে সংযুক্ত করে। এই ডিস্ট্রিবিউশন/সংযোগ মডেলের সরল রূপগুলি পয়েন্ট-টু-পয়েন্ট ট্রানজিট সিস্টেমের সাথে বৈপরীত্য, যেখানে প্রতিটি পয়েন্টের প্রতিটি অন্য পয়েন্টে একটি সরাসরি রুট রয়েছে এবং যা ১৯৭০ সাল পর্যন্ত যাত্রী ও মাল পরিবহনের প্রধান পদ্ধতির মডেল করেছে। ডেল্টা এয়ার লাইনস ১৯৫৫ সালে স্পোক-হাব ডিস্ট্রিবিউশন মডেলের পথপ্রদর্শক, এবং ১৯৭০-এর দশকের প্রথম দিকে ফেডারেল এক্সপ্রেস এর মূল্য প্রদর্শনের পর এই ধারণাটি পরিবহন সরবরাহ শিল্পে বিপ্লব ঘটায়। ১৯৭০ এর দশকের শেষের দিকে টেলিযোগাযোগ এবং তথ্য প্রযুক্তি খাত পরবর্তীকালে এই ডিস্ট্রিবিউশন টপোলজি গ্রহণ করে, এটিকে স্টার নেটওয়ার্ক নেটওয়ার্ক টপোলজি হিসেবে ডাকা হয়।
সুবিধা
হাব-এন্ড-স্পোক মডেল, পয়েন্ট-টু-পয়েন্ট মডেলের তুলনায়, কম রুটের প্রয়োজন। n একটি নেটওয়ার্কের জন্য নোড, সমস্ত নোড সংযোগ করার জন্য শুধুমাত্র n − 1 রুট প্রয়োজন তাই উপরের সীমা n − 1, এবং জটিলতা হল O(n)। যে অনুকূলভাবে তুলনা রুট বা O(n 2), যা প্রতিটি নোডকে একটি পয়েন্ট-টু-পয়েন্ট নেটওয়ার্কে প্রতিটি নোডের সাথে সংযোগ করতে হবে । যাইহোক প্রতি রুটে ভ্রমণ করা দূরত্ব অবশ্যই পয়েন্ট-টু-পয়েন্ট সিস্টেমের চেয়ে বেশি হবে (যেখানে রুটটির কোনো আদান-প্রদান নেই সেখানে ব্যতীত)। অতএব, কার্যকারিতা হ্রাস হতে পারে। বিপরীতভাবে, একই সংখ্যক বিমানের জন্য, উড়তে কম রুট থাকার অর্থ হল প্রতিটি রুট বেশি ঘন ঘন এবং উচ্চ ক্ষমতা সহ উড়তে পারে কারণ যাত্রীদের চাহিদা শুধুমাত্র একটির বেশি শহর থেকে সংগ্রহ করা যেতে পারে (অনুমান করে যাত্রীরা পরিবর্তন করতে ইচ্ছুক, যা নিজের খরচ নিজেই বহন করবে)।
জটিল ক্রিয়াকলাপ, যেমন প্যাকেজ বাছাই এবং অ্যাকাউন্টিং, প্রতিটি নোডের পরিবর্তে হাবে করা যেতে পারে, এবং এটি স্কেলের অর্থনীতির দিকে নিয়ে যায়। এর ফলস্বরূপ, স্পোকগুলি পরিচালনা করা সহজ, এবং তাই নতুন রুটগুলি সহজেই তৈরি করা যেতে পারে।
বাণিজ্যিক বিমান চলাচল
১৯৫৫ সালে, ডেল্টা এয়ার লাইনস ইস্টার্ন এয়ার লাইনসের সাথে প্রতিদ্বন্দ্বিতা করার প্রচেষ্টায় আটলান্টা, জর্জিয়ার হাব এ হাব-এন্ড-স্পোক সিস্টেমের পথপ্রদর্শক। ১৯৭০-এর দশকের মাঝামাঝি ফেডেক্স রাতারাতি প্যাকেজ ডেলিভারির জন্য হাব-এন্ড-স্পোক মডেল গ্রহণ করে। ১৯৭৮ সালে এয়ারলাইন শিল্প নিয়ন্ত্রণমুক্ত হওয়ার পর, অন্যান্য বেশ কয়েকটি এয়ারলাইন্স ডেল্টার হাব-এন্ড-স্পোক মডেল গ্রহণ করে।
এয়ারলাইন্স বিভিন্ন উপায়ে হাব-এন্ড-স্পোক মডেলকে প্রসারিত করেছে। একটি পদ্ধতি হল আঞ্চলিক ভিত্তিতে অতিরিক্ত হাব তৈরি করা এবং তাদের মধ্যে প্রধান রুট তৈরি করা। এটি একে অপরের কাছাকাছি নোডগুলির মধ্যে দীর্ঘ দূরত্ব ভ্রমণের প্রয়োজনীয়তা হ্রাস করে। আরেকটি পদ্ধতি হল উচ্চ-ট্রাফিক রুটের জন্য পয়েন্ট-টু-পয়েন্ট পরিষেবা বাস্তবায়ন করতে এবং হাবকে সম্পূর্ণভাবে বাইপাস করতে ফোকাস শহরগুলি ব্যবহার করা।
পরিবহন
স্পোক-হাব মডেলটি অন্যান্য ধরনের পরিবহনের ক্ষেত্রেও প্রযোজ্য হয়ে থাকে,
যাত্রী সড়ক পরিবহনের জন্য, স্পোক-হাব মডেলটি প্রযোজ্য নয় কারণ চালকরা সাধারণত দুটি পয়েন্টের মধ্যে সবচেয়ে ছোট বা দ্রুততম রুট নেয়। যাইহোক, সামগ্রিকভাবে সড়ক নেটওয়ার্কে একইভাবে সীমিত এক্সেস হাইওয়ের মতো উচ্চ মানের রাস্তা এবং আরও স্থানীয় রাস্তা রয়েছে যেখানে বেশিরভাগ ট্রিপ শেষের দিকে শুরু হয় এবং শেষ হয় তবে বেশিরভাগ দূরত্ব পূর্বের পথে ব্যয় করে থাকে।
শিল্প বিতরণ
হাব-এন্ড-স্পোক মডেলটি অর্থনৈতিক ভূগোল তত্ত্বেও ব্যবহার করা হয়, একটি নির্দিষ্ট ধরনের শিল্প জেলাকে শ্রেণীবদ্ধ করতে। অর্থনৈতিক ভূগোলবিদ অ্যান মার্কুসেন শিল্প জেলা সম্পর্কে তাত্ত্বিক করেন, একটি কেন্দ্র হিসাবে কাজ করে এমন অনেকগুলি মূল শিল্প সংস্থা এবং সুযোগ-সুবিধা সহ, সংশ্লিষ্ট ব্যবসা এবং সরবরাহকারীরা তাদের উপস্থিতি থেকে উপকৃত হচ্ছে এবং তাদের চারপাশে চাকার স্পোকের মতো সাজিয়েছে। এই ধরনের হাব-এন্ড-স্পোক ইন্ডাস্ট্রিয়াল ডিস্ট্রিক্টের প্রধান বৈশিষ্ট্য হল এক বা একাধিক বড় কোম্পানির গুরুত্ব, সাধারণত একটি শিল্প খাতে, ছোট, সংশ্লিষ্ট ব্যবসা দ্বারা বেষ্টিত। এই ধরনের জেলা শহরগুলির উদাহরণগুলির মধ্যে রয়েছে সিয়াটল (যেখানে বোয়িং প্রতিষ্ঠিত হয়), সিলিকন ভ্যালি (একটি উচ্চ প্রযুক্তির হাব), এবং টয়োটা সিটি, টয়োটা ইত্যাদি।
পূর্ব এশিয়ার সম্পর্ক
পূর্ব এশীয় সম্পর্কের ক্ষেত্রে, ভিক্টর চা -এর মতে, হাব-এন্ড-স্পোক বলতে বোঝায় মার্কিন যুক্তরাষ্ট্র এবং অন্যান্য পূর্ব এশীয় দেশগুলির মধ্যে দ্বিপাক্ষিক জোটের নেটওয়ার্ককে। সিস্টেমটি পূর্ব এশিয়ায় একটি প্রভাবশালী দ্বিপাক্ষিক নিরাপত্তা স্থাপত্য তৈরি করে যা ইউরোপের বহুপাক্ষিক নিরাপত্তা স্থাপত্য থেকে আলাদা। মার্কিন যুক্তরাষ্ট্র একটি "হাব" হিসাবে কাজ করে এবং দক্ষিণ কোরিয়া এবং জাপানের মতো এশিয়ান দেশগুলি তার বক্তা। হাব এবং স্পোকের মধ্যে একটি শক্তিশালী জোট রয়েছে, তবে স্পোকগুলির মধ্যে কোনও দৃঢ়ভাবে প্রতিষ্ঠিত সংযোগ নেই।
এই মডেলটি ১৯৫৩ থেকে ১৯৫৯ সাল পর্যন্ত মার্কিন পররাষ্ট্রমন্ত্রী জন ফস্টার ডুলেস দ্বারা অনুপ্রাণিত হয়। তিনি দুইবার টোকিওতে এবং একবার ১৯৫১ সালের সেপ্টেম্বরের সান ফ্রান্সিসকো শান্তি চুক্তিতে এই শব্দটি ব্যবহার করেন, যা মার্কিন যুক্তরাষ্ট্র এবং জাপানের মধ্যে দ্বিপাক্ষিক শান্তি চুক্তির জন্য আলোচনার দিকে পরিচালিত করে।
মার্কিন যুক্তরাষ্ট্র এবং জাপানের মধ্যে 1951 সালের নিরাপত্তা চুক্তি, ১৯৫৩ সালের মার্কিন-দক্ষিণ কোরিয়া বাহিনী চুক্তির অবস্থা এবং ১৯৫৪ সালের চীন-আমেরিকান পারস্পরিক প্রতিরক্ষা চুক্তি (পরে তাইওয়ান সম্পর্ক আইন দ্বারা প্রতিস্থাপিত) এই ধরনের দ্বিপাক্ষিক সম্পর্কের কিছু উদাহরণ।
এপ্রিল ২০১৪ সালে, আসিয়ানের দশটি প্রতিরক্ষা প্রধান এবং মার্কিন যুক্তরাষ্ট্রের প্রতিরক্ষা সচিব চাক হেগেল হাওয়াইতে মার্কিন-আসিয়ান প্রতিরক্ষা ফোরামে যোগদান করেন। এটিই প্রথমবারের মতো মার্কিন ফোরামের আয়োজক ছিল। দেশগুলো নিজেদের মধ্যে সামরিক সম্পর্ক জোরদার করার জন্য যুক্তরাষ্ট্রের প্রচেষ্টার অংশ ছিল এটি।
দেসনুদা
থাম্ব| টাইমস স্কোয়ারে দেসনুদা দেসনুদা হল একটি অর্ধনগ্ন, বক্ষ উন্মুক্ত মহিলা অভিনয়শিল্পী যারা শরীর বর্ণলেপনে আচ্ছাদিত যারা নিউ ইয়র্ক সিটির টাইমস স্কয়ারের পথচারী প্লাজায় টিপসের বিনিময়ে আলোকচিত্রের জন্য পোজ দেয়। দেসনুদারা সাধারণত থং অন্তর্বাস এবং হাই হিল পরে থাকে এবং মার্কিন পতাকার রং অনুকরণ করে শরীর বর্ণলেপনে লাল, সাদা ও নীল রং ব্যবহার করে। অভিনয়শিল্পীরা মূলত লাতিন। স্পেনীয় ভাষায়, দেসনু দেসনুদা মানে নগ্ন।
দেসনুদারা ২০১৩ সালের গ্রীষ্মে টাইমস স্কয়ারে প্রথম উপস্থিত হয়েছিল বলে জানা গেছে।
নাটাল ইন্ডিয়ান কংগ্রেস
right|thumb|300px|নাটাল ইন্ডিয়ান কংগ্রেসের প্রতি্ষ্ঠাতাগণ; উপরের সারিতে বা থেকে চতুর্থে রয়েছেন [[মহাত্মা গান্ধী।]] নাটাল ইন্ডিয়ান কংগ্রেস (ইংরেজি: Natal Indian Congress নাটাল্‌ ইন্ডিয়ান্‌ কংগ্রেস্‌) একটি প্রতিষ্ঠান যা প্রতিষ্ঠিত হয়েছিল দক্ষিণ আফ্রিকার ভারতীয় অধিবাসিদের বিরুদ্ধে যে বৈশম্যমূলক আচরণ করা হত তার বিরোধিতা এবং বৈশম্য দূর করতে। নাটাল ইন্ডিয়ান কংগ্রেসের প্রতিষ্ঠাতা ছিলেন মহাত্মা গান্ধী। প্রতিষ্ঠানটি ১৮৮৪ সালের আগস্ট ২২ তারিখে একটি সংবিধানও পেশ করেছিল।
রাষ্ট্রীয় দমন পীড়ন বৃদ্ধি ও নেতাদের বিরুদ্ধে নিষেধাজ্ঞার কারণে ১৯৬০-এর দশকে প্রতিষ্ঠানটি নিষ্ক্রিয় হয়ে যায়।
জীবননগর থানা
জীবননগর থানা বাংলাদেশের চুয়াডাঙ্গা জেলার একটি থানা।
প্রশাসনিক এলাকাসমূহ
জীবননগর উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম জীবননগর থানার অধীন।
সোজমা কালা জেলা
সোজমা কালা জেলা (ফার্সি: سوزمه قلعه) আফগানিস্তানের সারে পোল প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সোজমা কালা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
হুশি মসজিদ
হুক্সি মসজিদ বা ইয়াওশুইনং মসজিদ নামেও পরিচিত চীনের সাংহাইয়ের পুতুও শহরে অবস্থিত একটি মসজিদ।  মসজিদটি সাংহাইয়ের প্রথম সাদা গম্বুজের মসজিদ। মসজিদটি সাংহাই মেট্রোর চাংশুউ সড়ক স্টেশনের উত্তর দিকের নিকটে অবস্থিত।
ইতিহাস
১৯১৪ সালে ছোট ভাড়া বাসায় অস্থায়ী মসজিদ হিসেবে কার্যক্রম শুরু হয়। ১৯২১ সালে জিকং রোডে স্থানীয় লোকজনের আর্থিক সহাতায় মসজিদের নির্মাণ কাজ শুরু হয়। ১৯২২ সালে নির্মাণ কাজ শেষ হয় ও ইয়াওশুইনং মসজিদ নামকরণ করা হয়। ১৯৩৫ সালে মসজিদটি সংস্কার করা হয় এবং ২০০ জন মুসল্লির নামাজ পড়ার  ব্যবস্থা করা হয়। সংস্কৃতি বিপ্লবের সময় মসজিদে নামাজ পড়া বন্ধ থাকে এবং ১৯৭৯ সালে মসজিদটিতে পুনরায় ধর্মীয় কার্যক্রম শুরু হয়। ১৯৯০ সালে মসজিদটি চাংদে সড়কে স্থানান্তরিত প্রক্রিয়া শুরু হয় এবং ১৯৯২ সালে সম্পন্ন হয়।
ভারতের মেট্রো রেলের তালিকা
ভারত-এ প্রথম মেট্রো রেল হল কলকাতা মেট্রো এটি ১৯৮৪ সালে চালু হয়।এর পর ভারতের আরও ৬ টি মেট্রো রেল চালু হয়েছে।।।।।
ডেলো পাহাড়
ডান|থাম্ব|220x220পিক্সেল|ডেলো পাহাড় উপরে অবস্থিত ডেলো হাউজিং। পাহাড়ের উপরে দুটি জলাশয় দেখা যায় একটি বাগানের সুন্দর ভূদৃশ্যের সাথে। থাম্ব|220x220পিক্সেল|দুরপিন হিল থেকে ডেলো পাহাড় এবং [[কালিম্পং-এর দৃশ্য।]] ডেলো হিল কালিম্পং শহরে অবস্থিত দুটি পর্বতমালার মধ্যে একটি। ডুরপিন এবং ডেলোপাহাড় দুটিকে সংযুক্তকারী একটি শৈলশিরার উপর কালিম্পং শহরটি অবস্থিত। সমুদ্রসমতল থেকে পাহাড়ের উচ্চতা ১,৭০৪ মিটার (৫,৫৯০ ফুট) এবং এটি কালিম্পং শহরের সর্বোচ্চ স্থান। পাহাড়টি শহরের উত্তর-পূর্ব দিকে অবস্থিত। শহরে প্রধান পানীয় জলের উৎস হিসাবে কাজ করে তিন জলের জলাধার, যার মধ্যে দুটি এই পাহাড়ের উপরে উপস্থিত। কালিম্পং শহরে রেলি উপত্যকা, তিস্তা নদী এবং এর উপত্যকাগুলির আশেপাশের গ্রামগুলি এই স্থান থেকে দেখা যায়।
কুয়াশা মুক্ত দিনে এই পাহাড় থেকে পশ্চিম সিক্কিমের তুষারাবৃত পাহাড়গুলিও দৃশ্যমান হয়। এই পাহাড়ের শীর্ষস্থানে বহিরাগত ফুলের সম্ভার যুক্ত কটি পার্ক রয়েছে, যা বিনোদনের উদ্দেশ্যে নির্মিত। পার্কটি পর্যটকদের পাশাপাশি স্থানীয়দের জন্য একটি জনপ্রিয় পিকনিক স্পট। পার্কের কাছাকাছি একটি হিন্দু মন্দিরও এখানকার জনপ্রিয় পরিদর্শন কেন্দ্র। সামগ্রিকভাবে ডেলো পাহাড়টি কালিম্পং শহর এবং এর পার্শ্ববর্তী পাহাড়গুলির ৩৬০ ডিগ্রী দৃশ্যের একটি দৃশ্যমান দৃশ্য সরবরাহ করে।
বেলুচিস্তান (অঞ্চল)
বেলুচিস্তান দক্ষিণ ও দক্ষিণ-পশ্চিম এশিয়ার একটি ঐতিহাসিক অঞ্চল, যা পাকিস্তানের দক্ষিণ-পশ্চিম অংশ, ইরানের দক্ষিণ-পূর্ব অংশ এবং আফগানিস্তানের দক্ষিণ প্রান্ত নিয়ে গঠিত। এটি মূলত একটি পর্বতময় অঞ্চল। এর ভেতর দিয়ে অনেক মরুভূমি ও অনাবাদী সমভূমি চলে গেছে। এখানে বৃষ্টিপাতের পরিমাণ খুবই কম, উদ্ভিজ্জের আকৃতি ক্ষুদ্র এবং বিরল। এখানকার অধিবাসীরা মূলত তিনটি জাতির লোক: পশতুন, বেলুচি (যাদের নামে এই অঞ্চলের নামকরণ করা হয়েছে) এবং ব্রাহুই। বেশির ভাগ লোক ইসলাম ধর্মাবলম্বী।
অঞ্চলটি খ্রিস্টপূর্ব ৫ম শতক থেকে পারস্য সাম্রাজ্যের একটি প্রদেশ ছিল। ৩৩০ খ্রিস্টপূর্বাব্দে এটি মহাবীর আলেকজান্ডারের নিয়ন্ত্রণে আসে। পরবর্তী শতাব্দীগুলিতে পারস্য ও ভারতীয় উপমহাদেশের বিভিন্ন রাজবংশ অঞ্চলটি শাসন করে। ৭ম ও ৮ম শতকে আরবেরা এলাকাটি দখলে নেয়। ১০ম শতকে পারসিকরা আবার বেলুচিস্তানকে তাদের সাম্রাজ্যের অংশ করে নেয় এবং তখন ১৭৪৭ সাল পর্যন্ত সুদীর্ঘ সময় ধরে এটি পারস্যের অধীনে ছিল, যদিও ১৭শ শতকের শুরুর দিকে চার দশক এটি ভারতীয় উপমহাদেশের মুঘল সাম্রাজ্যের অধীন ছিল। এরপর এটিকে স্বল্পকালের জন্য আফগানিস্তানের অংশ করা হয়। অঞ্চলটিতে ব্রিটিশ আধিপত্য বৃদ্ধি পায় এবং ১৯শ শতকের শেষের দিকে এটিকে ব্রিটিশ ভারতের বেলুচিস্তান প্রদেশ বানানো হয়। ২য় বিশ্বযুদ্ধের পরে ব্রিটিশেরা ভারতীয় উপমহাদেশ ছেড়ে যাবার সময় বেলুচিস্তান প্রদেশের জনগণ পাকিস্তানের অংশ হবার পক্ষে ভোট দেয়। পাকিস্তানের বেলুচিস্তান প্রদেশের রাজধানীর নাম কোয়েটা। বর্তমানে ইরানে বেলুচিস্তানের যে অংশবিশেষ রয়েছে সেটি দেশটি ১৯শ শতকে খণ্ডখণ্ডভাবে দখল করেছিল।
কানোকা
কানোকা, (Water Gum বা Kanooka) (বৈজ্ঞানিক নাম:Tristaniopsis laurina), হচ্ছে মিরটাসি পরিবারের একটি বৃক্ষ। এদের আদিবাস অস্ট্রেলিয়া। এই বৃক্ষ সাধারণত সমুদ্র উপকূলবর্তী এলাকায়ে অবস্থান করে। এরা নাতিদীর্ঘ, সাধারণত ৪.৬ মিটার থেকে ৯ মিটার পর্যন্ত লম্বা হয়ে থাকে। এদের বৃদ্ধি সাধারণত অত্যন্ত ধীর গতিতে হয়। এরা বহুশাখাবিশিষ্ট এবং প্রাকৃতিক বাসস্থানে ১২৮ ফুট পর্যন্ত লম্বা হতে পারে। এই বৃক্ষের মূল বৈশিষ্ট হলো এর উজ্জল হলুদ ফুলের থোকা, এর একটি বৈশিষ্টমূলক সৌরভ আছে যা অনেকের কাছে খুব একটা প্রীতিকর নাও লাগতে পারে, তথাপী এই ফুলের আকর্ষণে বাগানে অনেক মৌমাছির আগমন ঘটে।
দ্বিতীয় আন্তিমাখোস নিকেফোরোস
দ্বিতীয় আন্তিমাখোস নিকেফোরোস (Ἀντίμαχος Β΄ ὁ Νικηφόρος) একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৬০ থেকে খ্রিস্টপূর্ব ১৫৫ পর্য্যন্ত পারোপামিসাদাই ও আরাখোশিয়া অঞ্চল শাসন করেন।
জুম (সফটওয়্যার)
জুম ক্লাউড মিটিং (সাধারণত সংক্ষেপে জুম) হল মালিকানাধীন একটি ভিডিও টেলিকনফারেন্সিং সফটওয়্যার প্রোগ্রাম, যা জুম ভিডিও কমিউনিকেশনস দ্বারা তৈরি হয়েছে। ফ্রি পরিসেবার আওতায় ১৫০ জন অংশগ্রহণকারী একযোগে ৪০ মিনিট সময় কনফারেন্সিং সুবিধা পায়। ব্যবহারকারীরা অর্থ প্রদান করে পেইড পরিকল্পনায় সাবস্ক্রাইব করতে (আপগ্রেড করা) পারেন। সর্বোচ্চ পরিকল্পনায় এতে ১০০০জন ব্যবহারকারী একযোগে ৩০ ঘন্টা অবধি স্থায়ী সভা করতে পারে।
দ্বিতীয় আন্তিমাখোস নিকেফোরোস
রাজত্বকাল
দ্বিতীয় আন্তিমাখোস নিকেফোরোস যে গ্রিক-ব্যাক্ট্রিয় শাসক প্রথম আন্তিমাখোস থেওসের পুত্র তা একটি আবিষ্কৃত রাজস্ব আদায়ের রসিদ থেকে প্রায় নিশ্চিত হওয়া গেছে। অসমুন্ড বোপেয়ারাচ্চি মুদ্রা বিশ্লেষণ করে প্রথমে খ্রিস্টপূর্ব ১৬০ থেকে খ্রিস্টপূর্ব ১৫৫ পর্য্যন্ত তার রাজত্বকাল গণনা করলেও এই রসিদ আবিষ্কারের পর খ্রিস্টপূর্ব ১৭৪ থেকে খ্রিস্টপূর্ব ১৬৫ পর্য্যন্ত তার রাজত্বকাল বর্ণনা করেন।
জুম (সফটওয়্যার)
কোভিড-১৯ মহামারী চলাকালীন বাড়ি থেকে কাজ, দূর শিক্ষণ, এবং অনলাইন সামাজিক সম্পর্কের জন্য জুমের ব্যবহার উল্লেখযোগ্য পরিমানে বৃদ্ধি পেয়েছিল। ২০২০ সালে ৪৭৭ মিলিয়ন ডাউনলোড সহ জুম বিশ্বজুড়ে ৫ম সর্বাধিক ডাউনলোড করা মোবাইল অ্যাপ হিসেবে স্বীকৃত হয়।
দ্বিতীয় আন্তিমাখোস নিকেফোরোস
মুদ্রা
তার পূর্বসুরী প্রথম আপোল্লোদোতোসের মতোই তিনি হালকা ওজনের প্রচুর দ্বিভাষী মুদ্রা প্রচলন করেন, কিন্তু এই মুদ্রাগুলি ছিল গোলাকৃতি বিশিষ্ট। এই সমস্ত মুদ্রায় তার নিজের চিত্র ছিল না। মুদ্রার একপিঠে নিকে ও অপর পিঠে অশ্বারূঢ় রাজার ছবি মুদ্রিত ছিল। েছাড়া তিনি বেশ কিছু ব্রোঞ্জ মুদ্রা প্রচলন করেন।
জুম (সফটওয়্যার)
বৈশিষ্ট্য
জুম উইন্ডোজ, ম্যাক ওএস, আইওএস, অ্যান্ড্রয়েড, ক্রোম ওএস এবং লিনাক্সের সাথে সামঞ্জস্যপূর্ণ। প্রযুক্তিগত দক্ষতা নির্বিশেষে এটি এর সহজ ইন্টারফেস এবং ব্যবহারযোগ্যতার জন্য চিহ্নিত। বৈশিষ্ট্যগুলির মধ্যে একক সভা, গ্রুপ ভিডিও কনফারেন্স, স্ক্রিন শেয়ার, প্লাগইন, ব্রাউজারের এক্সটেনশান এবং সভা রেকর্ড করার ক্ষমতা এবং সেগুলি স্বয়ংক্রিয়ভাবে প্রতিলিপি করা অন্তর্ভুক্ত। কিছু কম্পিউটার এবং অপারেটিং সিস্টেমে ব্যবহারকারীরা নিজের পিছনে ব্যাকড্রপ হিসাবে ব্যবহার করতে একটি ভার্চুয়াল ব্যাকগ্রাউন্ড নির্বাচন করতে সক্ষম হন যা বিভিন্ন সাইট থেকে ডাউনলোড করা যায়।
প্ল্যাটফর্মটি দুইয়ের অধিক ১০০ জন অংশগ্রহণকারীদের একবারে, ৪০-মিনিটের সময়সীমার ভিডিও কনফারেন্স বিনামূল্যে করার সুযোগ দিয়ে থাকে। আরও বৈশিষ্ট্যযুক্ত দীর্ঘ বা বৃহত্তর সম্মেলনের জন্য, প্রতি মাসে ১৫–২০ ডলার মূল্যের সাবস্ক্রিপশনে পাওয়া যায়। জুম রুমের মতো ব্যবসায়িক সম্মেলনে লক্ষ্যযুক্ত বৈশিষ্ট্যগুলি প্রতি মাসে ৫০–১০০ ডলারে উপলব্ধ।  একবারে ডেস্কটপ বা ল্যাপটপের স্ক্রিনে ৪৯ জনকে দেখা যায়, আইফোন এবং অ্যান্ড্রয়েড মোবাইল ফোন এবং ট্যাবলেট কম্পিউটারগুলিতে প্রতিটি স্ক্রিনে ৪ জন এবং আইপ্যাডে প্রতি স্ক্রিনে ১৬ জন লোককে দেখা যায়। জুমের কয়েকটি স্তর রয়েছে: বেসিক, প্রো, ব্যবসা এবং উদ্যোগ। অংশগ্রহণকারীরা যদি গুগল ক্রোম বা ফায়ারফক্স ব্যবহার করে তবে অ্যাপটি ডাউনলোড করতে হবে না; তারা একটি লিঙ্কে ক্লিক করে ব্রাউজার থেকে যোগদান করতে পারে। ম্যাক -এর সাফারি ব্রাউজার জুম সাথে সামঞ্জস্যপূর্ণ নয়। ব্যবহারকারীদের অ্যান্ড্রয়েড এবং আইওএস দিয়ে ট্যাবলেট কম্পিউটার এবং মোবাইল ফোনে সফটওয়্যারটি ডাউনলোড করতে হবে।
জুম সুরক্ষা বৈশিষ্ট্যগুলির মধ্যে পাসওয়ার্ড-সুরক্ষিত সভা, ব্যবহারকারীর প্রমাণীকরণ, ওয়েটিং রুম, লক মিটিং, অংশগ্রহণকারী স্ক্রিন শেয়ার করা অক্ষম করা, এলোমেলোভাবে উৎপন্ন আইডি এবং হোস্টের বিশৃঙ্খলা সৃষ্টিকারীদের অপসারণের ক্ষমতা অন্তর্ভুক্ত। ২০২০ সালের জুন পর্যন্ত, জুম সমস্ত ব্যবহারকারীদের জন্য এইএস ২৫৬ জিসিএম এনক্রিপশন সক্ষম ব্যবসায় এবং এন্টারপ্রাইজ ব্যবহারকারীদের এন্ড-টু-এন্ড এনক্রিপশন সরবরাহ করা শুরু করে। ২০২০ সালের অক্টোবরে, জুম বিনামূল্যে এবং অর্থ প্রদান করা ব্যবহারকারীদের জন্য এন্ড-টু-এন্ড এনক্রিপশন যুক্ত করে। এটি অফিসিয়াল জুম ওয়েব ক্লায়েন্ট ব্যতীত সমস্ত প্ল্যাটফর্মে উপলব্ধ।
জুম ওটার.এ্‌আই সফ্টওয়্যার ব্যবহার করে একটি প্রতিলিপি পরিষেবাও সরবরাহ করে যা ব্যবসায়িক জুম সভাগুলির ট্রান্সক্রিপশন অনলাইনে সংরক্ষণ করতে এবং বিভিন্ন বক্তাকে পৃথককরণ এবং লেবেলিং সহ তাদের অনুসন্ধান করতে দেয়।
২০২০ সালের জুলাই পর্যন্ত, জুম রুম এবং জুম ফোন একটি পরিষেবা পণ্যের হার্ডওয়্যার হিসাবে উপলব্ধ হয়ে ওঠে। জুম ফোন ২০২০ সালের আগস্ট পর্যন্ত ৪০ টি দেশে অভ্যন্তরীণ টেলিফোন পরিষেবার মত উপলব্ধ ২০২১ সালের জানুয়ারিতে, কোম্পানিটি প্রকাশ করেছিল যে, তারা জুম ফোন পরিষেবার জন্য ১ মিলিয়ন আসন বিক্রি করেছে। বাড়ির ব্যবহারের জন্য নকশা করা পণ্যের একটি বিভাগের, জুম ফর হোম ২০২০ সালের আগস্টে উপলভ্য হয়েছিল।
২০২০ সেপ্টেম্বরে, জুম যারা বধির, শ্রবণশক্তিহীন বা দৃষ্টি প্রতিবন্ধীদের জন্য অ্যাপটিকে আরও সহজ করে তুলতে নতুন বৈশিষ্ট্য যুক্ত করেছে। নতুন বৈশিষ্ট্যগুলির মধ্যে রয়েছে গ্যালারী ভিউতে ভিডিও উইন্ডো ঘুরে দেখার ক্ষমতা, পিন ভিডিও উইন্ডোগুলিকে স্পটলাইট করা; কীবোর্ড শর্টকাট উন্নত; বদ্ধ ক্যাপশনিং পাঠের আকার সামঞ্জস্যপূর্ণ করার নতুন সরঞ্জাম এবং ইশারা ভাষা দোভাষীর উইন্ডো সরাসরি বক্তার পাশে রাখার সুবিধা।
২০২০ সালের অক্টোবরে জুমের বার্ষিক ব্যবহারকারী সম্মেলন, জুমটোপিয়ায়, কোম্পানিটি অনজুম উন্মোচন করে, একটি ভার্চুয়াল ইভেন্ট মার্কেটপ্লেস যেখানে একটি ইন্টিগ্রেটেড পেমেন্ট সিস্টেম রয়েছে এবং যেখানে ব্যবহারকারীরা বিনামূল্যে বা অর্থ প্রদানের সরাসরি ইভেন্ট হোস্ট করতে এবং প্রচার করতে পারবেন। অনজুমের সাহায্যে ব্যবহারকারীগণ এক হাজারের বেশি উপস্থিতির জন্য এককালীন ইভেন্ট বা ইভেন্ট সিরিজ শিডিউল এবং হোস্ট করতে পারবেন এবং অনলাইনে টিকিট বিক্রি করতে পারবেন। ২০২০ সালের অক্টোবরে, জুম তার অনলাইন মিটিং নেটওয়ার্কের জন্য একটা আপগ্রেড ছাড়ে যাতে এন্ড-টু-এন্ড এনক্রিপশন আরো উন্নত করা হয়, যা ব্যবহারকারীদের আরও ভাল সুরক্ষা দেবে।
২২ শে মার্চ, ২০২১-এ, জুম ঘোষণা করেছিল যে এটি তার ভিডিও কনফারেন্সিং প্রযুক্তিটিকে একটি হোয়াইট-লেবেল পণ্য হিসাবে বিক্রি করতে শুরু করবে, যাতে অন্যান্য সংস্থাগুলি তাদের নিজস্ব পণ্যগুলিতে এটি এম্বেড করতে পারে, কল জুমেই হবে তবে কোম্পানির ব্র্যান্ডের নাম বহন করবে না।
ব্যবহার
থাম্ব|300x300পিক্সেল|২০২০ সালের জুলাইয়ে জুম ব্যবহার করে আন্তর্জাতিক সংবিধানের আইন ও [[আলমা ম্যাটার ইউরোপিয়া টাইম জোনের মধ্য দিয়ে প্রথম রাউন্ড-দ্য-ক্লক এবং রাউন্ড-দ্য-গ্লোব ইভেন্টের আয়োজন করে।]] কোভিড-১৯-এর শুরু থেকেই বিশ্বব্যাপি জুম ব্যবহৃত হচ্ছে ব্যাংক, বিদ্যালয়, বিশ্ববিদ্যালয়, সরকারি কোম্পানি, যুক্তরাজ্যের সংসদ, টেলিমেডিসিন সেবা, নাপিতের দোকান, জন্মদিনের পার্টির মতো অনুষ্ঠান, শেষকৃত্যের পরিষেবা, এবং বার ও ব্যাট মিজভা পরিষেবা পরিচালনায়। জুম একটি ভার্চুয়াল ক্লাব তৈরি করতে ফর্মুলা ওয়ানের সাথে একটি অংশীদারিত্ব করেছিল যেখানে ভক্তরা জুমের মাধ্যমে ভার্চুয়াল ক্রিয়াকলাপে অংশ নিতে পারে, ১৯ জুলাই ২০২০-এ হাঙ্গেরিয়ান গ্র্যান্ড প্রিক্সে এর যাত্রা শুরু হয়েছিল।  সান ফ্রান্সিসকো ক্রনিকলে ২০২০ সালের জুলাইয়ে প্রকাশিত একটি নিবন্ধে সান ফ্রান্সিসকো এবং ওকল্যান্ডে একটি নতুন রিয়েল এস্টেটের প্রবণতা উল্লেখ করা হয়েছিল, যেখানে কিছু তালিকায় জুম কলের ব্যাকড্রপ সহ "জুম রুম" অন্তর্ভুক্ত করা ছিল।
জুলাই ৩-৪, জুম ওয়েবিনার ব্যবহার করে, আন্তর্জাতিক সংবিধানের আইনী সংস্থা এবং আলমা ম্যাটার ইউরোপিয়া প্রথম "রাউন্ড-দ্য-ক্লক এবং রাউন্ড-দ্য-গ্লোব" ইভেন্টের আয়োজন করেছিল যা ২৮ টি দেশের ৫২ জন বক্তাকে নিয়ে টাইম জোন ভ্রমণ করেছিল। শীঘ্রই, সম্মেলনের এই ফর্ম্যাট সাধারণ হয়ে উঠে যা "পূর্ব থেকে পশ্চিমে সূর্যের সাথে কার্যত বিশ্ব ভ্রমণ করে", এদের মধ্যে কয়েকটি বেশ কয়েক দিন ধরে চলেছে।
সাটুরিয়া ইউনিয়ন
প্রশাসনিক কাঠামো
সাটুরিয়া ইউনিয়ন সাটুরিয়া উপজেলার আওতাধীন একটি ইউনিয়ন পরিষদ। জাতীয় সংসদের ১৭০নং নির্বাচনী এলাকা মানিকগঞ্জ-৩ এর অংশ। এ ইউনিয়নের প্রশাসনিক কার্যক্রম সাটুরিয়া উপজেলার আওতাধীন
জনসংখ্যার উপাত্ত
২০১১ সালের আদমশুমারি অনুযায়ী সাটুরিয়া ইউনিয়নের মোট জনসংখ্যা ২১,৩৭৬ জন। এর মধ্যে পুরুষ ১০,৪২১ জন এবং মহিলা ১০,৯৫৫ জন। গ্রামভিত্তিক এ ইউনিয়নের জনসংখ্যা উল্লেখ করা হল:-
এলুরুতে অজানা রোগের প্রাদুর্ভাব
২০২০ খ্রিষ্টাব্দের ডিসেম্বর মাসে দক্ষিণ ভারতের অন্ধ্র প্রদেশের এলুরু শহরে একটি অজানা রোগের প্রাদুর্ভাব ঘটে। ২০২০ খ্রিষ্টাব্দের ৫ ডিসেম্বর, শনিবার, প্রথম রোগী শনাক্ত হওয়ার পর এক সপ্তাহান্তের মধ্যে আরও শতাধিক ব্যক্তি অসুস্থ হয়ে পড়ার সাথে একজনের মৃত্যু ঘটে। এর প্রকৃত কারণ অজানা, তবে পানিতে ভারী ধাতুর দূষণ এর কারণ হয়ে থাকতে পারে বলে ধারণা করা হয়।
প্রাদুর্ভাব
২০২০ খ্রিষ্টাব্দের ৫ ডিসেম্বর বিকালে প্রাদুর্ভাবের প্রথম রেকর্ড শনাক্ত করা হয়। পরের দিনেই একই লক্ষণবিশিষ্ট আরও শতাধিক ব্যক্তিকে হাসপাতালে ভর্তি করা হয়। একই রোগ লক্ষণ নিয়ে ভর্তি হওয়া ৪৫ বছর বয়সী এক ব্যক্তি ৫ ডিসেম্বর হৃদযন্ত্রের ক্রিয়া বন্ধ হয়ে মারা যান, যা রোগের সাথে আপাত সম্পর্কহীন। প্রাদুর্ভাব ওয়ান টাউন এলাকায় শুরু হলেও ক্রমশ শহরের অন্যান্য অংশ এবং পার্শ্ববর্তী এলুরু (গ্রামীণ) ও দেন্দুলুরু গ্রামে ছড়িয়ে পড়ে। অধিকাংশ রোগীকেই এলুরু সরকারি হাসপাতালে ভর্তি করা হয়। কিন্তু অধিক যত্নের প্রয়োজন এমন কিছু রোগীকে বিজয়ওয়াড়া এবং গুন্টুরের ইনস্টিটিউশনে পাঠানো হয়।
সোমবার, ৭ ডিসেম্বর, রাত পর্যন্ত চার শতাধিক লোক এই রোগে আক্রান্ত হন। যদিও প্রায় সব বয়সেই রোগী শনাক্ত করা হয়েছে, তবু তিন শতাধিক রোগীই শিশু। "সকল বয়স এবং লিঙ্গের ক্ষেত্রেই" লক্ষণ একই রকম, তবে অধিকাংশ আক্রান্তই ২০-৩০ বছর বয়সী। শতাধিক শিশু এই রোগে আক্রান্ত হয়। ৮ ডিসেম্বর, মঙ্গলবার, থেকে নতুন রোগীর সংখ্যা কমতে থাকে। তবে হাসপাতাল থেকে ছাড়া পাওয়া আরও ছয়জন ব্যক্তি দ্বিতীয়বার খিঁচুনিতে আক্রান্ত হয়ে পুনর্বার হাসপাতালে ভর্তি হন।
লক্ষণ
রোগের শনাক্তকৃত লক্ষণগুলো হলো মাথাব্যথা, বমি, মাথা ঘোরা, কনভালশন, খিঁচুনি, বমি বমি ভাব, উদ্বেগ, সংজ্ঞাহীনতা এবং অন্যান্য স্নায়বিক লক্ষণ। এই রোগলক্ষণকে মৃগীরোগের সাথে তুলনা করা যায়। রোগে আক্রান্তের কেউ কেউ, বিশেষত শিশুরা, হঠাৎ বমি করার পূর্ব থেকে চোখে জ্বালাপোড়ার বিষয়টি জানায়।
সম্ভাব্য কারণ
রোগ প্রাদুর্ভাবের কারণ জানতে রোগীদের নমুনা এবং স্থানীয় পানির নমুনা সংগ্রহ করা হয়েছে। শহরে রোগ প্রাদুর্ভাবের অবস্থা পর্যবেক্ষণ ও নমুনা পরীক্ষণের জন্য ভারতের জাতীয় ও আন্তর্জাতিক বিভিন্ন প্রতিষ্ঠান, যেমন, অখিল ভারতীয় আয়ুর্বিজ্ঞান সংস্থান, বিশ্ব স্বাস্থ্য সংস্থা, ভারতীয় চিকিৎসাবিদ্যা গবেষণা পরিষদ, জাতীয় পুষ্টি ইনস্টিটিউট, কোষীয় ও আণবিক জীববিজ্ঞান কেন্দ্র এবং ইন্ডিয়ান ইন্সটিটিউট অব কেমিক্যাল টেকনোলজি থেকে বিশেষজ্ঞ দল পাঠানো হয়েছে। তবে, নমুনা পরীক্ষায় পানিতে কোনোরকম দূষণ এবং জ্ঞাত ভাইরাস (কোভিড-১৯ সহ) সংক্রমণের প্রমাণ পাওয়া যায় নি।